RESEPTE: Tradisionele beesskenkelbredie en perskepoeding | Netwerk24
RESEPTE: Tradisionele beesskenkelbredie en perskepoeding
Deur Gadija Sydow Noordien en Fatima Sydow 12 September 2019 15:29
In VIA (DStv-kanaal 147) se kosprogram Kaap, kerrie en koesisters kook en kuier die tweelingsusters Gadija Sydow Noordien en Fatima Sydow agter die kospotte om nog geheime uit die Kaaps-Maleise kombuis te deel.
Dié resep is halaal-vriendelik, maar kan ook deur almal geniet word.
In dié episode: Werner, Jacques en Mishka het onlangs Fatima se kombuis opgeknap. Die susters nooi hulle oor vir die groot onthulling en natuurlik bederf hulle hulle met ’n heerlike ete.
2 kg beesskenkel
knoffelhuisies, geskil en fyngekap
1 bakkie sampioene
1.Verhit die olie en voeg die vleis, uie en sout by. Braai oor medium hitte tot bruin.
2. Voeg knoffel, peper, lourierblaar en ’n bietjie water by. Laat prut tot byna sag. Dit sal sowat ’n uur neem – roer en gooi nog water by wanneer nodig.
3. Voeg wortels en sampioene by en laat prut vir nog sowat 20 minute. Sit voor met kapokaartappels of geroosterde groente.
1 bakkie volroom-roomkaas
2 groot blikke ingelegde perskes
1 ronde sponskoek
1. Klop die room styf.
2. Klits die roomkaas en kondensmelk in ’n ander bak tot gemeng.
3. Voeg die helfte van die geklopte room en die suurlemoensap by en klits tot goed gemeng.
4. Sny ’n paar perskes in blokkies en meng deur die roomkaasmengsel.
5. Plaas dun snytjies koek in ’n ronde tertbord.
6. Drup van die sap van die ingelegde perskes oor.
7. Skep die roomkaasmengsel oor en maak gelyk.
8. Pak die perskeskyfies bo-op in ’n mooi patroon.
9. Spuit rosette met die oorblywende room bo-op. Hou in die yskas tot gereed om te eet.
RESEP: Geroosterde eiervrugslaai